 waxaa laga dareemi karay daal faro badan, iyo inuu u baahan yahay nasasho, laakiin anigu uma naxariisan jirin, mana u mahadcelin jirin, waxaan ku gubi jiray hadalo kulul, oo aan naxariis lahayn, isaguna waligay ima oran hadal kulul, waxaan isaga raaxeysan jiray nolol aanan istaahilin, waxaa soo afjarmay noloshii aan kibirka ku jiray, habeen ayuu seygeygu xanuunsaday, ma aanan weydiin xanuunka haya, si aan u caawiyo, balse wuxuu ku noqnoqanayay suuliga, waxaan dareemayay inuu qubaysanayo, markii ugu danbeysay ayaan ka dhexmaqlay suuliga jug weyn iyo dhawaaq, kadibna waan fiiriyey mise wuxuuba dhexyaalaa suuligii, kadibna waxaan wacday kooxaha gurmadka, waxaan ula cararnay isbitaal, laakiin wuuba miyir daboolnaa, waxaa ku dhacay STROKE, xanuunkaas ayaa ku dhacay, wuxuuna miyir daboolnaa muddo asbuuc ah, maalin ayuu miyirsaday, kadibna wuxuu igu yiri kalmadaan: waxaan kuu dardaarmayaa caruurteena kheyr, waxaana kaaga mahadcelinayaa noloshii saciidka ahayd ee aan kula soo wadaagay! 